༄༅།
སྐབས་གསུམ་པ། ཚད་པ་གསོ་བ་བསྟན་པ།
།སྐབས་གསུམ་པ་ཚད་པ་གསོ་བའི་སྐབས་ལ་གཉིས་སྤྱི་ལ་བསླབ་པར་ཞུས་པ་དང་བྱེ་བྲག་སོ་སོ་ལ་བསླབ་
པར་ཞུས་པའོ། །རྩ་བའི་ས་བཅད་དང་པོ་སྤྱི་ལ་བསླབ་པར་ཞུས་པ། རྩ་བའི་ས་བཅད་གཉིས་པ་བྱེ་བྲག་སོ་སོ་ལ་བསླབ་པར་
ཞུས་པ། ? དང་པོ་ལ་གཉིས། བསླབ་པར་ཞུས་པ་དང་དེའི་ལན་ནོ། །ས་བཅད་དང་པོ་བསླབ་པར་ཞུས་པ། དང་པོ་ནི། དེ་ནས་
ཡང་ནས་ཞེས་ཞུས་པ་ལས། །ཀྱི་བར་རོ། །ས་བཅད་གཉིས་པ་དེའི་ལན། གཉིས་པ་ལ་གཉིས་[གསུམ]དབབ་གཞུང་མཚན་
ནོ། །༡༽ དང་པོ་ཉན་པར་དབབ་པ། དང་པོ་ནི། དྲང་སྲོང་ནས་སྐྱེས། །ཀྱི་བར་རོ། །
ལེའུ་བཅུ་གཉིས་པ། ཚ་བ་སྤྱི་བཅོས་པ།
༢༽ གཞུང་གི་དོན། གཉིས་པ་ལ་བརྒྱད། ཚད་པ་གསོ་བའི་སྐབས་ལ་སློབ་པའི་རྒྱུ་མཚན་བསྟན་པ། ཚ་བའི་རྒྱུ་མཚན་
ངོ་བོ་ངེས་ཚིག་དབྱེ་བ་རྟགས་བཅོས་ཐབས་སོ། །
དང་པོ་ཚད་པ་གསོ་བའི་སྐབས་ལ་སློབ་པའི་རྒྱུ་མཚན་བསྟན་པ།
དང་པོ་ནི། ཚད་པ་གསོ་བའི་ནས་གུས་པས་ཉོན། །གྱི་བར་ཏེ་ཚ་བའི་ནད་དར་བ་ནི་ནད་དེས་ཐེབས་པ་མང་བ་སྟེ་ཆོས་
སྤྱོད་མཁན་མང་བ་ལ་ཆོས་དར་ཅེས་པ་ལྟ་བུའོ། །སྣ་མང་བ་ནི་ནས་ཟུངས་[ནད་ཟུངས]དྲི་མ་ཐམས་ཅད་ལ་རིམ་པས་ཁྱབ་
པས་དེའི་དབང་གིས་ནད་སྣ་མང་བའོ། །འཁྲུལ་སོ་ཆེ་བ་ནི་ངོ་མི་བརྟན་ཞིང་འདྲ་འདྲེས་མང་བའོ། །དེའི་ཕྱིར་ངོས་འཛིན་པ་དང་
བཅོས་པར་དཀའ་རྒྱས་པར་སླ་མྱུར་དུ་སྲོག་འཕྲོག་པས་འདི་ཐོག་མར་ཤེས་པ་དགོས་སོ། །དེའི་ལྡོག་ཕྱོགས་ལས་གྲང་བའི་ནད་
བཅོས་པ་ལ་ཆེད་དུ་མ་བསླབས་ཀྱང་ཞོར་ལ་ཤེས་པར་འགྱུར་བས་ལེགས་ཞེས་སོ། །

2 སྐྱེམ་འགྲེལ།
མན་ངག་རྒྱུད།
—-T--
གཉིས་པ་ཚ་བའི་རྒྱུ་བསྟན་པ།
གཉིས་པ་ལ་གཉིས་མདོར་རྒྱས་སོ། །༡༽ མདོར་བསྟན། དང་པོ་ནི། དང་པོ་ཚ་བ་ནད་དེའི་རྒྱུ་བསྟན་པ། །རིང་བའི་རྒྱུ་
དང་ཉེ་རྒྱུ་རྣམ་པ་གཉིས། ཞེས་པས་ ༢༽ རྒྱས་བཤད། རིང་རྒྱུ་དང་ཉེ་རྒྱུའོ། །
ཀ༽ དང་པོ་ཚ་བའི་རིང་རྒྱུ། དང་པོ་ལ་ལྔ་[གཉིས]། འདི་ཡོད་འདི་འབྱུང་གི་རྟེན་འབྲེལ་གྱི་སྒོ་ནས་རིང་རྒྱུ་སྤྱིར་བསྟན་
པ། མེད་ན་མི་འབྱུང་གི་རྟེན་འབྲེལ་གྱི་སྒོ་ནས་སྒྲུབ་བྱེད་འགོད་པའོ། །
༡༽ འདི་ཡོད་འདི་འབྱུང་གི་རྟེན་འབྲེལ་གྱི་སྒོ་ནས་རིང་རྒྱུ་སྤྱི། དང་པོ་ནི། དང་པོ་རིང་རྒྱུ་ནས་བསྐྱེད་རྒྱུ་ཡིན། །གྱི་
བར་ཏེ་དང་པོ་འཁྲུལ་དུས་ནས་རང་ཆས་སུ་ཡོད་པས་དུས་རིང་མོ་ནས་ཡོད་པའི་ནད་ཀྱི་རྒྱུ་ནི་སྤྱིར་བདག་ཏུ་འཛིན་པའི་ཤེས་
པ་དེ་ལ་མ་རིག་པ་ཞེས་བྱ།
བདག་འཛིན་ཕྲ་མོ་དེས་ནང་དུ་བདག་དང་ཕྱི་རུ་གཞན་ཞེས་རིས་སུ་བཅད་ནས་ཡུལ་ཡིད་དུ་འོང་
བ་ལ་འདོད་ཅིང་ཆགས། ཡིད་དུ་མི་འོང་བ་ལ་ཞེ་སྡང་བས་ཆགས་སྡང་ཞེས་བྱ་ལ། འདིར་ཞེ་སྡང་གི་ངོ་བོ་ནི་གཞན་ལ་གནོད་
སེམས་དང་བཅས་རང་གི་རྒྱུད་འཁྲུག་པ་སྟེ། ཞེ་སྡང་དབང་གིས་གཞན་ལ་གནད་དུ་བཙུགས། །ཞེས་སོ། །དེ་སྐྱེད་ཚུལ་ནི་རང་
མི་འདོད་པ་གཞན་གྱིས་བྱས་པ་དང་འདོད་པའི་བགེགས་བྱས་པ་ལས་འབྱུང་སྟེ་སྤྱོད་འཇུག་ལས། མི་འདོད་བྱེད་དང་འདོད་
པ་ཡི། །བགེགས་བྱས་པ་ལས་བྱུང་གྱུར་པ། །ཞེས་སོ། །མདོར་ན་ཚད་པའི་རྒྱུ་ནི་མ་རིག་པ་བདག་འཛིན་ལས་བྱུང་བའི་གནོད་
སེམས་ཞེ་སྡང་ཡིན་ཏེ་དེ་ཡང་མ་རིག་པའི་དབང་གིས་ཉོན་མོངས་པ་ཅན་གྱི་ཡིད་བྱུང་དེ་ལས་འདོད་ཁྲོ་གཏི་མུག་ང་རྒྱལ་ཕྲག་
དོག་སྟེ་དུག་ལྔར་སྨིན་པ་ལས། ཞེ་སྡང་གི་ཆ་ནི་ནད་གཞིའི་མཁྲིས་པ་འཕེལ་བའམ་སྐྱེད་པའི་རྒྱུ་ཡིན་ཏེ་ཐོག་མ་ནས་ཞེ་སྡང་གི་
དབང་གིས་གནོད་པ་བྱས་པའི་ལས་འབྲས་དང་ད་ལྟའང་ཞེ་སྡང་གི་ཁྲག་འཁྲུག་ནས་མཁྲིས་ཚད་བསྐྱེད་དོ། །
༢༽ མེད་ན་མི་འབྱུང་གི་རྟེན་འབྲེལ་གྱི་སྒོ་ནས་སྒྲུབ་བྱེད། གཉིས་པ་ནི། ཅིའི་ཕྱིར་ནས་མི་སྲིད། །ཀྱི་བར་ཏེ་དེ་ཅིའི་ཕྱིར་
ཞེ་ན། བདག་འཛིན་མ་རིག་པ་མེད་པར་གཡོ་བྱེད་ཀྱི་ཉོན་མོངས་པ་ཅན་གྱི་ཡིད་མེད། ཉོན་ཡིད་ཕྲ་མོ་དེ་མེད་ན་རགས་པ་ཞེ་
སྡང་མི་འབྱུང་། དེ་མེད་ན་ཚད་པ་འབྱུང་མི་སྲིད། ཅེས་ཉོན་ཡིད་ནི་མདོ་ལས་བདུན་ཡིད་[ཉོན་ཡིད]ཀུན་གཞི་ལ་ང་ཡིར་འཛིན་
པ་དེ་ལ་འདོད་པ་དང་སྔགས་ནས་སྲོག་གི་རླུང་ལ་འདོད་ཀྱང་འདིར་དྲུག་(འདིར་དྲུག་ཅེས་པ་དེ་འགྲེལ་བ་གཞན་དག་ཏུ་མ་གསལ)
ཡིད་སེམས་འབྱུང་གི་ཉེར་ལེན་གྱིས་གནས་སྐབས་དུག་ལྔའི་རྣམ་པར་ཤར་བ་དེ་ལ་བྱ་དགོས་སོ། །འདིས་ནི་ཉོན་མོངས་ཅན་
ལ་ནད་འབྱུང་བ་དང་ཉོན་མོངས་པ་དང་བྲལ་བ་ལ་ནད་མི་འབྱུང་བར་བསྟན་པ་ཡིན་ནོ། །
ཁ༽ གཉིས་པ་ཚ་བའི་ཉེ་རྒྱུ། གཉིས་པ་ལ་གཉིས་ཉེ་རྒྱུའི་ངོ་བོ་དེ་ཡིན་པའི་རྒྱུ་མཚན་བསྟན་པའོ། །༡༽ ཉེ་རྒྱུའི་ངོ་བོ།

མན་ངག་རྒྱུད།
ལེའུ་བཅུ་གཉིས་པ། ཚ་བ་སྤྱི་བཅོས་པ། 3
དང་པོ་ནི། ཉེ་རྒྱུ་རྣམ་པར་མ་གྱུར་མཁྲིས་པ་ཉིད། །ཅེས་པས་དངོས་རྒྱུའམ་ཉེ་རྒྱུ་ནི་རྣམ་པར་མ་གྱུར་པའི་ནད་གཞིའི་མཁྲིས་པ་
མཚན་ཉིད་བདུན་ལྡན་དེ་ཉིད་དོ། །༢༽ ཉེ་རྒྱུའི་ངོ་བོ་ཡིན་པའི་རྒྱུ་མཚན། གཉིས་པ་ནི། ཅིའི་ཕྱིར་ནས་མི་སྲིད། །ཀྱི་བར་ཏེ་ཅིའི་
ཕྱིར་ཉེ་རྒྱུ་ཡིན་ཞེ་ན་མཁྲིས་པའི་མཚན་ཉིད་ལས་མྱུར་བས་རྣོ་བ་དང་རེག་བྱ་ཚ་བས་ཚ་བ་སོགས་དང་ལྡན་པ་དེ། དང་པོའི་ཚད་
དམ་ཐང་དེ་ལས་ལྷག་པས་ཟུངས་བདུན་དྲི་མ་གསུམ་སོགས་གནོད་བྱ་བསྲེག་པ་དེའི་ཕྱིར། ཚ་བ་ཀུན་གྱི་རྒྱུ་ནི་རྣམ་པར་མ་གྱུར་
པའི་མཁྲིས་པ་ཡིན་ཏེ་དེ་མེད་པར་ཚ་བ་འབྱུང་མི་སྲིད་ཅེས། འདིར་རྣམ་པར་གྱུར་ན་ནད་ཀྱི་ངོ་བོ་ཡིན་པའི་ཕྱིར་རྣམ་པར་མ་
གྱུར་པ་ནད་ཀྱི་རྒྱུར་བསྟན་ཏེ་ཤིང་ལ་གནས་པའི་མེ་ཁམས་ཤིང་རང་འཚིག་པའི་རྒྱུ་ཡིན་པ་ལྟར་རོ། །
གསུམ་པ་ཚ་བའི་རྐྱེན་བསྟན་པ།
གཉིས་པ་[གསུམ་པ]ལ་གསུམ་མདོར་བསྟན་པ་རྒྱས་པར་བཤད་པ་དོན་བསྡུ་བའོ། །༡༽ མདོར་བསྟན། དང་པོ་ནི།
དེ་ལྟར་ནས་སྤྱོད་ལམ་མོ། །ཞེས་པའི་བར་ཏེ། གོང་དུ་བསྟན་པ་དེ་ལྟར་མཁྲིས་པ་རྣམ་པར་མ་གྱུར་པ་ཐ་མལ་དུ་གནས་པ་དེ་
འཕེལ་བར་བྱེད་པའི་རྐྱེན་ནི་རྣམ་པ་བཞི་སྟེ་དུས་དང་གདོན་དང་ཟས་དང་སྤྱོད་ལམ་མོ། །༢༽ རྒྱས་བཤད། གཉིས་པ་ལ་གཉིས་
སྤྱི་དང་ཁྱད་པར་རོ། །
ཀ༽ དང་བོ་སྤྱིའི་རྐྱེན། དང་པོ་ལ་བཞི་དུས་གདོན་ཟས་སྤྱོད་དོ། །
༡༽ དུས་རྐྱེན། དང་པོ་ནི། སྤྱི་རུ་ནས་རྐྱེན། །གྱི་བར་ཏེ་དུས་ནི་བྱ་བ་རྩོམ་པའི་ཡུན་དེ་ལ་བྱ། བཞི་པ་ནི་[བཞི་ནི]ལོ་
གཅིག་ལ་དུས་དབྱར་དགུན་སྟོན་དཔྱིད་བཞི་སྟེ་རེ་རེ་ལ་ཟླ་བ་རབ་འབྲིང་ཐ་གསུམ་དུ་གནས་སོ། །དེ་ཡང་མཆུའི་ཟླ་བ་དཔྱིད་
ཟླ་ར་བ་འདོད་པ་རྒྱ་ནག་རྙིང་མ་དང་དབོ་ཟླ་བ་དཔྱིད་རར་འདོད་པ་རྒྱ་གར་བའི་ལུགས་གཉིས་ན་ཡམས་མི་མཐུན་ཀྱང་། རང་
གི་ངེས་པ་བཏོད་པ་ཟླ་བ་གང་དུ་ཉི་མ་ལོག་པ་དེ་རྒུན་ཟླ་[དགུན་ཟླ]འབྲིང་པོ་དང་དབྱར་འབྲིང་དུ་བྱས་ནས་རྩི་བར་བྱའོ། །དམན་
ལྷག་ལོག་པ་ནི་དུས་དེའི་ཆོས་སམ་བྱ་བ་དམན་ལྷག་ལོག་པ་སྟེ་དཔེར་ན་དབྱར་དུས་ཆར་པ་དང་དྲོད་སོགས་སྔར་བས་ཆུང་བ་
ནི་དམན་པའོ། །ལྷག་པར་ཆེ་བ་ནི་ལྷག་པའོ། །དགུན་ལྟར་སྣང་བ་ནི་ལོག་པའོ། །གཞན་ལའང་དེས་འདྲེས་སོ། །དེ་ལྟར་ཕྱི་རུ་དུས་
དམན་ལྷག་ལོག་པས་ནང་དུ་ཁམས་ཀྱི་བྱ་བ་དམན་ལྷག་ལོག་པར་འགྱུར་བ་དེའི་ཕྱིར་དུས་ཀྱི་རྐྱེན་དུ་འགྱུར་ལ་ལྷག་པར་སྟོན་
ཚད་དང་དཔྱིད་ཚད་ནི་ཚ་བའི་དུས་ཏེ་ཕྱི་ནང་ལྷན་ཅིག་ཏུ་ཚ་བ་འཕེལ་བ་དུས་ཀྱི་རྐྱེན་ནོ། །
༢༽ གདོན་རྐྱེན། གཉིས་པ་ནི། གདོན་ནི་ནས་རྒྱུ་ལས་བྱུང༌། །གི་བར་ཏེ་ནད་རྐྱེན་གྱི་གདོན་ནི་དྲག་པོ་སྟེ་ལྷ་དབང་ཕྱུག་

4 སྐྱེམ་འགྲེལ།
མན་ངག་རྒྱུད།
ཆེན་པོ་ལ་དྲག་པོ་མིག་གསུམ་པ་ཞེས་བྱ་ཞིང་དེ་ཁྲོས་པས་དཔྲལ་བའི་མིག་ལས་བྱུང་སྟེ། གསང་སྔགས་རྙིང་མའི་རྒྱུད་བདུད་
རྩི་མཆོག་ལུང་གི་འགྲེལ་བ་པཎ་ཆེན་བྷི་མ་མི་ཊས་མཛད་པའི་བདུད་རྩི་བམ་པོ་བཞི་པ་ལས། སྔོན་རྒྱལ་པོ་ཡུལ་འཁོར་སྲུང་གི་
བུ་མཐུའོ། །རྒྱལ་པོ་བཤེས་གཉེན་ཅན་གྱིས་ལྷའི་གཙོ་བོ་རྣམས་བསྙེན་བཀུར་ལ་བོས་པ་ལས་དབང་ཕྱུག་ཆེན་པོ་ཀུན་གྱི་རྗེས་
སུ་བོས་པས་ཁོ་ཁྲོས་ཏེ་དཔྲལ་བའི་དཀྱིལ་དུ་མིག་སེར་ལ་འབུར་བ་ཞིག་བྱུང་བ་དེས་གར་ལྟས་སུ་ནད་བྱུང་ཞིང་། དེའི་ཆུང་མ་
དབུ་མས་ཀྱང་རླུང་ལྷ་ལ་ནད་བསྐུར་ནས་བཏང་བས་ནད་ཡམས་བྱུང་བ་གཞན་སུས་ཀྱང་མ་ཤེས་པ་འཇམ་དཔལ་གྱིས་མཁྱེན་
ནས་དེའི་གཉེན་པོ་མཛད་ཅེས་འབྱུང་ངོ༌། །སྙིང་པོ་བསྡུས་པར། རིམས་ནི་ནད་བདག་སྡིག་ཅན་དང༌། །འཆི་བདག་མདངས་ཟ་
འཆི་བྱེད་ཡིན། །ཁྲོས་པས་མྱུར་བའི་མཆོད་སྦྱིན་བརླག །དྲག་པོའི་དཔྲལ་བའི་མིག་ལས་བྱུང༌། །ཞེས་འབྱུང་ངོ་། །གཞན་ཡང་
མ་མོ་དང་མཁའ་འགྲོ་རྣམས་གཅིག་གིས་གཅིག་ལ་རྦད་ཅིང་འཁྲུག་པའི་རྒྱུ་ལས་བྱུང་སྟེ་ཁ་རླངས་སམ་དུག་དབལ་དེ་ཕོག་
པས་ནད་དུ་འགྱུར་བ་གདོན་རྐྱེན་ནོ། །གསུང་རབ་རྣམས་སུ། མ་མོ་རྣམས་ལ་རིམས་གཏོང་བའི་རིགས་སྔགས་ཡོད་པས་དེའི་
མཐུ་ལས་ནད་གཏོང་བར་བཤད་པ་ཡིན་ནོ། །༽ ཟས་རྐྱེན། གསུམ་པ་ནི། ཟས་ནི་ནས་སློང་། །གི་བར་རོ། །༤༽ སྤྱོད་ལམ་རྐྱེན།
བཞི་པ་ནི། སྤྱོད་ལམ་ནས་སློང༌། །གི་བར་རོ། །
ཁ༽ གཉིས་པ་ཁྱད་པར་གྱི་རྐྱེན། གཉིས་པ་ལྷག་པར་གྱི་རྐྱེན་ནི། དེ་བཞི་ནས་རྐྱེན་དུ་འགྱུར། །གྱི་བར་ཏེ་དེ་རྣམས་སོ་
སོའི་རྐྱེན་དུ་གྱུར་པའོ། །
༣༽ དོན་བསྡུ། གསུམ་པ་ནི། དཔེ་དེ་ནས་ཚ་བར་འགྱུར། །གྱི་བར་ཏེ་དཔེར་ན་མེ་ལ་ཤིང་བསྣན་ནས་རླུང་གིས་བསྐྱོད་
ན་ཆེས་ཆེར་འབར་བ་བཞིན་དུ་མཁྲིས་པའི་དྲོད་དམ་ཚད་པ་རྣམ་པར་མ་གྱུར་པའི་དུས་ཀྱི་མེ་ལྟ་བུ་སྟེ། རྐྱེན་བཞིས་ཤིང་བསྣན་
རླུང་གིས་བསྐྱོད་པ་ལྟ་བུས་ཚད་ལས་འཕེལ་བར་བྱས་པས་ཚ་བར་འགྱུར་རོ། །
བཞི་པ་ཚ་བའི་ངོ་བོ་བསྟན་པ།
བཞི་པ་ལ་གཉིས། ངོ་བོ་མདོར་བསྟན་པ་མཚན་ཉིད་རྟགས་དང་སྦྱར་བའོ། །
༡༽ ཚ་བའི་ངོ་བོ་མདོར་བསྟན། དང་པོ་ནི། དེ་ལ་ནས་ཡིན། །གྱི་བར་ཏེ་ཚ་བའི་ངོ་བོ་ནི་གོང་དུའང་བསྟན་མོད་ཀྱི།
མཁྲིས་པ་ལ་ནད་གཞིའི་མཁྲིས་པ་རིགས་ལྔ་མཚན་ཉིད་བདུན་ལྡན། དེའི་ནང་ཚན་མེ་དྲོད་མཁྲིས་པ་འཇུ་བྱེད་ཀྱི་དྲོད་སྣོད་ཀྱི་
མཁྲིས་པ་མཆིན་འདབ་གསེར་རྐྱལ་སྐལ་བ་[མཆིན་འདབས་གསེར་རྐྱལ་བཀལ་བ]ལྟ་བུ་རྣམས་ལས། འདིར་གཙོ་བོ་ནད་

མན་ངག་རྒྱུད།
ལེའུ་བཅུ་གཉིས་པ། ཚ་བ་སྤྱི་བཅོས་པ། 5
གཞིའི་མཁྲིས་པ་མཚན་ཉིད་བདུན་ལྡན་ཡིན་ཡང་ཚ་བ་མེ་དྲོད་དེ་ཐང་ལས་ལྷག་ཅེས་པ། རྣམ་པར་གྱུར་པ་འདུ་བ་སྤྱི་སྙོམས་
སུ་གནས་པ་ལ་ཐང་ཞེས་བྱ་སྟེ་སྡེ་ཐང་རིན་ཐང་རྒྱུག་ཐང་ཞེས་ཟོང་གི་འགོང་ཐང་[གོང་ཐང]ལྟར་ཚད་ཀྱི་མིང་ངོ་། །འདིར་དེ་
ལས་ལྷག་ཅེས་མེ་དྲོད་དམ་ཚད་པ་དེ་ལས་ཆེར་འཕེལ་བ་ནི་ཚད་དེའི་ངོ་བོ་ཡིན་ནོ། །
༢༽ ཚ་བའི་མཚན་ཉིད་རྟགས་དང་སྦྱར་བ། གཉིས་པ་ནི། ཅི་ཕྱིར་ནས་ཤེས་པར་བྱ། །བར་ཏེ་ཅིའི་ཕྱིར་མཁྲིས་པ་ཐང་
ལས་ལྷག་པ་ཚ་བ་ཡིན་ཅེ་ན། རྟགས་ཅན་མཁྲིས་པའི་མཚན་ཉིད་རྟགས་ལས་དཔག་སྟེ། མཚན་ཉིད་སྣུམ་དང་བཅས་པ་རྣོ་བ་
ཚ་བ་ཡང་བ་དྲི་མནམ་པ་འཁྲུ་བ་གཤེར་བ་དེ་བདུན་པོ་ཐང་ངམ་ཚད་ལས་ལྷག་པས་ཚ་བའི་རྟགས་སུ་སྟོན་ཏེ། སྣུམ་བཅས་
ཐང་ལས་ལྷག་པས་གདོང་སྣུམ་དེ་བཞིན་དུ་རྣོ་བས་མྱུར་དུ་སྨིན་ནམ་འདྲུལ། ཚ་བས་དྲོད་ཆེ། ཡང་བས་གཉེན་པོས་ཟློག ཁ་
ཡང་བའམ་རྐྱེན་གྱིས་སྒྱུར་ཁ་ཡང་། དྲི་མ་མནམ་པས་དྲི་ཆེ་བ་ནི་བརྒྱད་པའི་རང་འགྲེལ་དུ་ཉ་རུལ་པའི་དྲི་མནམ་ཞེས་འབྱུང་
ངོ་། །འཁྲུ་བས་ཐུར་དུ་འཁྲུ་ཞིང་རླན་པའམ་གཤེར་བ་འཕེལ་བས་གཏར་ཁྲག་དང་ལུད་པ་སླ་བ་སྟེ་འདི་རྣམས་ཀྱི་རྟགས་འབྱུང་
བས་དེའི་ཕྱིར་རྟགས་ཅན་ཚ་བར་ཤེས་པར་བྱའོ། །
ལྔ་པ་ཚ་བའི་ངེས་ཚིག་བསྟན་པ།
ལྔ་པ། ཚ་བ་ཞེས་བྱའི་མིང་དུ་ཅི་ཕྱིར་རྟགས་[བཏགས]། །ཞེས་པའི་དྲིས་ལན། ཚ་བའི་ངེས་ཚིག་གམ་རྒྱུ་མཚན་བསྟན་
པ་ལ་གཉིས་ཏེ་དངོས་པོ་བསྟན་པ་དང་སྒྲུབ་བྱེད་འགོད་པའོ། །༡༽ དངོས་པོ་བསྟན་བ། དང་པོ་ནི། ཚ་བའི་རྒྱུ་མཚན་གནོད་བྱ་
སྲེག་པ་སྟེ། །ཞེས་ཚ་བ་ཞེས་པའི་རྒྱུ་མཚན་ནི་བསྲེག་པའི་དོན་གྱི་[གྱིས]ཚ་བ་སྟེ་གནོད་བྱ་བསྲེག་པའོ། །༢༽ སྒྲུབ་བྱེད་འགོད་
པ། གཉིས་པ་ནི། གནོད་བྱ་ནས་བཤད་པ་ཡིན། །གྱི་བར་ཏེ། གནོད་བྱེད་ཚད་པས་གནོད་པར་བྱ་བའི་ཡུལ་ལུས་ཟུངས་དྭངས་
མ་ཁྲག་ཤ་ཚིལ་རུས་རྐང་ཁུ་བ་བདུན་དང༌། དྲི་མ་བཤང་གཅིན་རྔུལ་གསུམ་སྟེ་བཅུ་པོ་འདི་དག་ཤིང་འཚིག་པ་ལྟར་ཐལ་བར་
བསྲེག་པ་མ་ཡིན་ཡང་ཚ་བའི་དྲོད་ཀྱིས་རྟེན་གནོད་བྱ་འདྲུལ་བས་བསྟེན་པ་[བརྟེན་པ]སྲོག་འདོར་བར་བྱེད་པས་རྒྱུ་མཚན་དེའི་
ཕྱིར་སྲེག་ཅེས་བྱ་བར་བཤད་པ་ཡིན་ནོ། །
དྲུག་པ་ཚ་བའི་དབྱེ་བ་བསྟན་པ།
དྲུག་པ་དབྱེ་བ་ལ་གཉིས་མདོར་རྒྱས་སོ། །༡༽ མདོར་བསྟན། དང་པོ་ནི། ཚ་བའི་དབྱེ་བ་རྟེན་དུས་ཉེས་པ་དང་། །གནས་
ས་རྒྱུད་དང་གནས་སྐབས་རིགས་ཀྱིས་དབྱེ། །ཞེས་ ༢༽ རྒྱས་བཤད། རྟེན་དུས་ཉེས་པ་གནས་རྒྱུད་གནས་སྐབས་རིགས་ཀྱི་དབྱེ་

6 སྐྱེམ་འགྲེལ།
མན་ངག་རྒྱུད།
བ་སྟེ་བདུན་ལས།
༡༽ རྟེན་གྱི་དབྱེ་བ། དང་པོ་ནི། རྟེན་གྱི་སོགས་སོ། །༢༽ དུས་ཀྱི་དབྱེ་བ། གཉིས་པ་ནི། དུས་ཀྱི་སོགས་སོ། །༣༽ཉེས་པའི་
དབྱེ་བ། གསུམ་པ་ནི། ཉེས་པ་ནས་རྣམ་པ་ལྔ། །བར་རོ། །༤༽ གནས་ཀྱི་དབྱེ་བ། བཞི་པ་ནི། གནས་ཀྱི་ནས་གནས་པའོ། །བར་
ཏེ། ཕྱི་ཤ་ལྤགས་ནང་དོན་སྣོད་བར་རྩ་རུས་དྲུག ༥༽ རྒྱུད་ཀྱི་དབྱེ་བ། ལྔ་པ་ལ་གཉིས་མདོར་རྒྱ